พนง. คล่องแคล่วทุกคน บริการดี หน้าไม่ยิ้ม แต่มีมารยาทดี คนเยอะด้วย หยุดยาววันแม่ ไปถึงเที่ยง รอเป็นคิวที่ 3 วันหยุดนักขัตฤกษ์ไม่รับจองโต๊ะและเป็ดปักกิ่ง 

พอได้โต๊ะ ก็รีบสั่งเป็ดก่อนกลัวหมด แล้วก็เซทอาหาร 899 เลือกได้ 3 จาน 

รอบนี้เราไม่ประทับใจ เพราะลูกค้าเยอะ คุณภาพเปลี่ยน เริ่มตั้งแต่เป็ดเลย ย่างอบมาสีสวยน่าทานมาก แต่ไม่ค่อยกรอบเลย ผิดหวัง แป้งนุ่ม น้ำจิ้มรสหวานหอม น้ำจิ้มพริกสูตรฮองมินหวานหอมใช้ได้ ชอบนะ 

ส่วนเนื้อเป็ด เราเลือกเป็นเมนู ผัดพริกไทยดำ รสจืด หอมกลิ่นพริกไทยดำจาง เนื้อเป็ดนุ่มหั่นชิ้นใหญ่

ต่อด้วยโหงวก๊วยกระทางเผือก ปริมาณน้อยไม่เหมือนที่เคยทานที่เครื่องวัตถุดิบเต็มกระทง เสิร์ฟมาตกใจ คิดว่าเทของเหลือจากหลายๆโต๊ะมาให้หรือเปล่า เพราะจานช้อนกลางเปื้อนเลอะเทอะ ตัวกระทงแห้งดี กรอบ ไม่อมน้ำมัน

กระเพาะปลาน้ำแดง ใช้ได้ รสชาติและปริมาณเหมือนที่เคยทานเลย ผ่านค่ะ

ปลากระพงนึ่งซีอิ๊ว ปลาสด รสชาติอ่อนไป ไม่เข้มข้น ไม่ถึงรสเหมือนที่เคยทาน ขิง ต้นหอม เห็ดหอมให้มาน้อยกว่าที่เคยทานอีกด้วย

รอบนี้ให้แค่ 3 ดาว เพราะรู้เลยว่าเชฟบางท่านยังรับมือกับลูกค้าเต็มร้านไม่ได้ รสชาติเปลี่ยน ปริมาณเปลี่ยน ไม่โอเค อยากบอกผจก.ร้านมากๆ ว่าวันนี้ไม่โอเคนะเรื่องอาหาร ส่วนบริการดี

ชาจีนร้อน กาละ 30 บาท เติมน้ำร้อนตลอด ดีมาก ชื่นชม 

นอกนั้น ผิดหวังมากๆ แถมถามพนง. เรื่องซื้อบัตร 3500 จ่าย 3000 หมดยัง พนง. บอกยังไม่หมด ก็เลยบอกขอซื้อ 1 ชุด ให้แฟนเดินตามไปจ่ายเงินที่แคชเชียร์เพราะเห็นลูกค้าเต็มทุกโต๊ะ พนง.จะได้ทำอย่างอื่น ปรากฏว่าแคชเชียร์บอกหมดแล้ว!!!! คืออะไร นี่งงนะ